Cuncti Chrispti fideles cognoscant perpetueque memorie tradant, quod ego, Giraldus de Rubro Monte, laudo et concedo sancte Marie et ecclesie Molismensi, partem meam quam columpniabar in alodio de Colanno, in omni portione scilicet Theobaudi Rufi, vel quam propriam tenebat, vel quam sui homines ab illo tenebant. Hanc igitur partem meam pro animabus predecessorum meorum et maxime pro anima uxoris mee ex cujus mihi jure contigerat, concedimus sancte Marie, ego et filii mei, Humbaldus, Otmundus, Rainaldus, Willelmus, tali ratione vel conventione, ut si aliquando monachi aliquid de terra Gosberti de Merlenniaco elaboraverunt, nec censum nec tertiam dabunt mihi quandiu contentio ejusdem alodii inter me et eumdem et Gosbertum perduraverit. Calumpniam enim quam habeo super partem Gosberti non adhuc laudo neque concedo. Si autem rustici inibi manentes de eadem terra Gosberti elaboraverint, tantum dabunt mihi terciarum et consuetudinum quantum et Gosberto, excepto Warino de Colanno, tamen sine aliqua vi vel sacramento, tantum ut veritatem dicant. Et cum partem Gosberti quocumque modo adquisiero, et censum et tertiam et consuetudinem dabunt mihi, non Gosberto. Hoc autem sit notum quam quandiu hec contentio duraverit, ibi me non vindicabo. Huic concessioni interfuerunt testes isti: Warinus de Colanno, Rainerius, Henricus, famuli domni R. abbatis. Signum Widonis; Hugo et Ilerannus, filii Odonis Pagani. Signum Rainaldi filii Joceranni. Signum Widonis de Porta, Odo vicecomes, Teobaldus prepositus, Hugo de Planeto; Hugo de Mariolo. Hujus rei mediator fuit Wido capellanus de Rubro monte. Scripta sunt hec et dictata apud Rubrum montem, coram donno R. primo Molismensi abbate, videntibus quam plurimis testibus: Widone capellano, Humbaldo, Widone avunculo ejus, Lingonensi ecclesie presidente Rotberto episcopo. Pro hac concordia facienda et calumpnia reprimenda, donavimus Giraldo et Humbaldo filio ejus xl solidos.